แบงก์โน้ตส์
อารมณ์ดีเป็นนิตย์ จนนึกภาพคุณเกริก “เกริก วณิกกุล” รองผู้ว่าการด้านเสถียรภาพสถาบันการเงิน
6 ก.ค. 2555

แข็งแรง
อารมณ์ดีเป็นนิตย์ จนนึกภาพคุณเกริก “เกริก วณิกกุล” รองผู้ว่าการด้านเสถียรภาพสถาบันการเงิน ธนาคารแห่งประเทศไทย ไม่ออกว่าเวลาโมโหคุณเกริกจะดุหรือไม่




คุณเกริก กำลังจะได้รับฉายาจากนักข่าวว่า คุณกังวาน เพราะเสียงหัวเราะที่ดังไปทั้งวังบางขุนพรหมเวลาหยอดมุข
ขนาดวิกฤตหนี้ยูโรป่วนโลก ทำเอารัฐบาลหน้าซีดหน้าเซียว เรียกประชุมวอร์รูมไม่เว้นแต่ละวัน แต่คนแบงก์ชาติก็ยังหน้าผ่องใสเด้งดึ๋งดั๋ง
คุณเกริกกังวาน บอกว่า แบงก์ชาติไม่กังวลอะไรมากกับวิกฤตครั้งนี้ เพราะได้เตรียมการให้ระบบแบงก์พาณิชย์ของไทยมีสถานะพร้อมรับมือกับวิกฤตเศรษฐกิจด้วยการคุมเข้มบริหารความเสี่ยงมานานหลายปีแล้ว
ฉะนั้นตอนนี้ในเรื่องแบงก์ถือว่าเขาเตรียมตัวดี เราทำอะไรหลายอย่างไว้ก่อนแล้วเป้นเรื่องดี เตรียมพร้อมไว้ เพื่อเตรียมรับมือกับความไม่แน่นอนจากยูโรโซน ซึ่งตอนนี้ไม่มีอะไรน่ากังวล สบายใจได้” 
คุณเกริก กระซิบว่า เรื่องหนี้เสียก็ไม่น่าจะเป็นปัญหา แบงก์ของไทยเราแกร่ง ขนาดปล่อยกู้หนี้ปกติ เกณฑ์ให้กันแค่ 1% แบงก์แทบทุกแห่งกันเกินเกณฑ์ทั้งนั้น ส่วนหนี้ที่เป็นเอ็นพีแอลยิ่งป้องกันไว้ยิ่งกว่า คือ เกณฑ์ปกติให้กัน 100% หลังหักมูลค่าหลักประกัน แต่แบงก์ทั้งระบบเขากันสำรองเฉลี่ยสูงถึง 110% นู่น
แหม เค้าสำรองหนี้ไว้เพียบ ยังจะให้เพิ่มสำรองหนี้ทำให้หุ้นตกทำไมคะพี่